എത്ര എത്ര ശ്രേഷ്ഠം സ്വർഗ്ഗ സീയോൻ
പല്ലവി
എത്ര എത്ര ശ്രേഷ്ഠം! സ്വർഗ്ഗസീയോൻ
എത്ര എത്ര ശ്രേഷ്ഠം! 

          അനുപല്ലവി
കർത്തൻ വാണീടും സിംഹാസനവും നല്ല
കീർത്തനങ്ങൾ പാടും ദൂതരിൻ വീണയും
സ്തോത്ര ഗീതങ്ങൾ പാടുന്നവർ നാദവും-...എത്ര എത്ര ശ്രേഷ്ഠം!

           ചരണങ്ങൾ

1. പന്ത്രണ്ടു വാതിലുകൾ-ക്കടുത്തൊഴു-കുന്നു പളുങ്കു നദി
    മിന്നും നവരത്നം പോൽ വീഥിയെല്ലാം മിന്നി തിളങ്ങീടുന്നു
    മുത്തുഗോപുരങ്ങൾ ശ്രേഷ്ടമാകുംവണ്ണം
    ശുദ്ധപൊന്നിൻ തെരുവീഥി മഹാചിത്രം
    ചൊല്ലിക്കൂടാതുള്ള തേജ്ജസ്സുദിക്കുന്നവല്ലഭൻ പട്ടണം നീ 
    കാണും നേരം അല്ലലെല്ലാമൊഴിയും..................എത്ര എത്ര ശ്രേഷ്ഠം!

2. ജീവനദിസ്വഛമായ്-ഒഴുകുന്നു -സിംഹാസനത്തിന്നുമുന്നിൽ
    ജീവവൃക്ഷം തഴച്ചീ-രാറുവിധ ജീവഫലം തരുന്നു
    സ്വർഗ്ഗ സീയോൻ തന്നിൽ സൂര്യചന്ദ്രന്മാരും
    ശോഭയേറും നല്ലദീപങ്ങളും വേണ്ട
    ദൈവതേജ്ജസ്സതിനെ-പ്രകാശ്ശിപ്പിച്ചുകുഞ്ഞാടതിൻ വിളക്കു 
    ദിവ്യകാന്തിയെങ്ങും വിളങ്ങിടുന്നു........................എത്ര എത്ര ശ്രേഷ്ഠം!

3.  ദൂതർ ചുഴന്നു നിൽക്കേ-ആസനത്തിൽ ദൈവമക്കളിരിക്കെ
    ദൈവമക്കൾ നടുവിൽ തേജ്ജസ്സോടെ ദൈവകുഞ്ഞാടിരിക്കെ
    ക്രോബകൾ സ്രാഫകൾ-പത്രങ്ങളാൽ പറ-
    ന്നത്യുന്നതന്മുൻ അലങ്കാരമായ് സ്തുതി
    നിത്യം ചെയ്യുന്നതുമായുള്ള കാഴ്ചകൾ-
    എത്ര എത്ര ഇമ്പം! മനോഹരം എത്ര എത്ര ശ്രേഷ്ഠം!...എത്ര എത്ര ശ്രേഷ്ഠം!

4. ഹല്ലേലുയ്യാ ഗീതം പാടിയാടും-ദൂതന്മാർ കോടാ കോടി
    വല്ലഭനേ സ്തുതിച്ചു വന്ദിച്ചീടും-സ്രാഫഗണം വളരെ 
    ശുദ്ധൻ ശുദ്ധൻ പരിശുദ്ധൻ-മാ കുഞ്ഞാടു 
    നിത്യം സ്തുതി നിനക്കെന്നുമാ- ശബ്ദമായ്
    ഒത്തുപാടുംദൈവദൂതർ കോടാകോടി കിന്നര നാദമോടും
    പലതര ഗീതങ്ങൾ പാടീടുന്നു- ...എത്ര എത്ര ശ്രേഷ്ഠം!

സമ്പൂർണ്ണ ഗാനങ്ങൾ
പി.വി. തൊമ്മി രചിച്ച കീർത്തനങ്ങൾ